15 måneder En 19-årig voldtægtsmand sagde undskyld og forlod gerningsstedet efter at have forgrebet sig på en kvindelig bekendt. Det takserede Vestre Landsret i Aalborg tirsdag til en fængselsstraf på et år og tre måneder og skærpede dermed en byretsdom fra december, med fem måneders fængsel. Voldtægten skete i Hals Voldtægten fandt sted i november i Hals, hvor den 19-årige gerningsmand og en kammerat var på besøg hos kvinden. Alkohol og amfetamin Ved sammenkomsten blev der indtaget en del alkohol, ligesom der også blev taget amfetamin. Ved 22.30-tiden forlod kammeraten selskabet og gik ud til bilen, mens han blev tilbage. Sagde nej Gerningsmanden tvang kvinden ind i sengen, og selv om hun sagde nej og vred sig, tiltvang han sig samleje med hende. Han har forklaret, at han ikke troede på, at kvinden mente det, da hun gjorde modstand. Kr. 50.000 i erstatning Ud over fængselsstraffen skal den dømte betale 50.000 kroner i torterstatning til kvinden samt sagens omkostninger.

Opsummering:
Vestre Landsret lagde fem måneder oven i straf til 19-årig voldtægtsmand, som forgreb sig på kvindelig bekendt.